CELEX: 62012TN0015
Language: et
Date: 2012-01-06 00:00:00
Title: Kohtuasi T-15/12: 6. jaanuaril 2012 esitatud hagi — Provincie Groningen jt versus komisjon

14.4.2012   
            
            
               ET
            
            
               Euroopa Liidu Teataja
            
            
               C 109/15
            
         6. jaanuaril 2012 esitatud hagi — Provincie Groningen jt versus komisjon
   (Kohtuasi T-15/12)
   2012/C 109/34
   Kohtumenetluse keel: hollandi
   
      Pooled
   
   
      Hagejad: Provincie Groningen (Groningen, Madalmaad); Provincie Friesland (Leeuwarden, Madalmaad); Provincie Drenthe (Assen, Madalmaad); Provincie Overijssel (Zwolle, Madalmaad); Provincie Gelderland (Arnhem, Madalmaad); Provincie Flevoland (Lelystad, Madalmaad); Provincie Utrecht (Utrecht, Madalmaad); Provincie Noord-Holland (Haarlem, Madalmaad); Provincie Zuid-Holland (’s-Gravenhage, Madalmaad); Provincie Zeeland (Middelburg, Madalmaad); Provincie Noord-Brabant (’s-Hertogenbosch, Madalmaad); Provincie Limburg (Maastricht, Madalmaad) (esindajad: advokaadid P. Kuypers ja N. van Nuland)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada komisjoni 13. juuli 2011. aasta määrus asjas N 308/2010 või teise võimalusena tühistada see osas, milles abiskeem puudutab looduskaitseorganisatsioone, või kolmanda võimalusena tühistada see osas, milles abiskeem puudutab maahaldamisorganisatsioone;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide, et valesti on kohaldatud ELTL artikli 107 lõiget 1 ning rikutud on Euroopa Liidu õigust.
               
                           —
                        
                        
                           Looduskaitse on Madalmaades üldhuviteenus protokolli nr 26 üldhuviteenuste kohta artikli 2 tähenduses. Liidu konkurentsiõigus ei ole seetõttu kohaldatav.
                        
                     
                           —
                        
                        
                           Keskkonnakorraldajad, looduskaitseorganisatsioonid, vähemalt maahaldamisorganisatsioonid kvalifitseeritakse valesti ettevõtjaks ELTL artikli 107 lõike 1 tähenduses.
                        
                     
                           —
                        
                        
                           Abiskeemil ei ole sellega seotud tingimuste tõttu mingit majanduslikku eelist abisaajate jaoks ELTL artikli 107 lõike 1 tähenduses.
                        
                     
                           —
                        
                        
                           Komisjon kohaldas valesti neljandat tingimust, mis on nimetatud Euroopa Kohtu 24. juuli 2003. aasta otsuses kohtuasjas C 280/00: Altmark Trans ja Regierungspräsidium Magdeburg (EKL 2003, lk I 7747).
                        
                     
                           —
                        
                        
                           Abiskeem ei kahjusta riikide vahelist kaubandust.
                        
                     
         
               2.
            
            
               Teine väide, et rikutud on ELTL artikli 296 lõikes 2 sätestatud põhjendamiskohustust.